cyanic-selkie/wikianc huggingface dataset:
முன் குமரப்பருவம்
முன்குமரப்பருவ குழந்தைகளின் வளா்ச்சி நிலைகள்
இப்பருவத்தில் பெற்றோா் மற்றும் ஆசிாியாிடமிருந்து அன்பு, அரவணைப்பு, மகிழ்ச்சி, கிடைக்கப்பெறாத மாணவா்களிடம் மன அழுத்தம் ஏற்படுகின்றது. மன அழுத்தத்தால் மன வெழுச்சி சமநிலையிலும் மற்றும் உடல்நிலையிலும் பாதிப்பு ஏற்படுகின்றது. மனஅழுத்தம் தொடா்ந்தால் எதிா்காலத்தில் சமூகம் அங்கீகாரம் செய்யாத ஒரு இளங்குற்றவாளியாக மாறும் வாய்ப்பும் உள்ளது. தவறான வழிகாட்டுதலால் சில முன்குமரப்பருவத்தினா் போதைப் பொருட்களுக்கு அடிமையாகி சமூக விரோதச் செயல்பாடுகளில் ஈடுபட வாய்ப்புண்டு.
உடல் வளா்ச்சி மாற்றங்கள்
முன் குமரப்பருவத்தில் குழந்தைகளின் உடல் வளா்ச்சி அதிகளவு காணப்படும். உடல் வளா்ச்சி மாற்றங்கள் என்பது உருவம், உயரம் மற்றும் உடல் உறுப்பு வளா்ச்சி போன்ற நிலைகளில் அமைந்துள்ளன. உடல் வளா்ச்சி மாற்றங்கள் இயற்கையானவை, தவிா்க்க முடியாதவை. உடல் வளாச்சி மாற்றங்கள் ஆண், பெண் இருபாலருக்கும் பொதுவானது. ஆனால் சில மாற்றங்கள் இனம் சாா்ந்தே அமைகிறது.
பெண் உடலில் ஏற்படும் மாற்றங்கள்
இவ்விதம் உடல் வளா்ச்சி ஏற்படுவதால் மனஅழுத்தம், தீவிர சுய நினைவு, நம்பிக்கையின்மை, மகிழ்ச்சியின்மை ஆகியவை ஏற்படும். பெற்றோா்கள் மற்றும் ஆசிாியா்களின் சீாிய வழிகாட்டுதல்களால் இவற்றை சாி செய்ய இயலும். மேலும் குழந்தைகளுக்கு இப்பருவத்தில் தனிநபா் கவனம், உணவுப்பழக்கத்தில் தெளிவு ஆகியவற்றை ஏற்படுத்துதல் அவசியமாகும். துாித உணவுகளை நீக்கி, சத்துணவு உட்கொள்ள வேண்டியது எதிா்கால வாழ்விற்கு அடித்தளமாகும்.
உலக சுகாதார நிறுவனம் மற்றும் the hunger project என்ற உலக அமைப்பின் 2010 ஆம் ஆண்டு அறிக்கையின் படி சாியான உணவுப் பழக்கம் இல்லாதக் குழந்தைகள் பலவீனமான உடல், நீரழிவு நோயுடன் அறிவுசாா் வளா்ச்சி குறைந்து மிகக்குறைவான நுண்ணறிவு ஈவை பெற்றிருப்பா் என்று கூறுகிறது
அறிவு மற்றும் சமூக வளா்ச்சி
அறிவு வளா்ச்சி என்பது குழந்தையின் அறிவுப்பெறும் திறன்களின் படிப்படியான வளா்ச்சியையும் இதன் விளைவாக பொருளறிவும், சூழ்நிலை அறிவும் பெருகுவதைக் குறிப்பதாகும். சமூக வளா்ச்சி என்பது சமூக ஏற்புடைய நடத்தையை மேற்கொள்ளவும், பிறருடன் இணக்கமாக வாழ உதவும் திறன்களைப் பெறுதலும் ஆகும். அதாவது “நான்” என்ற உணா்வைத் தாண்டி “நாம்” என்ற உணா்வோடு இயங்குதல், பிறருக்க ஒத்துழைப்பு அளித்தல், விட்டுக் கொடுத்தல், சகித்துக் கொள்ளுதல் போன்ற பண்புகளைப் பெறுவதோடு தனது ஆா்வங்களைப் பெருக்கிக் கொள்வதும் ஆகும்.
மனவெழுச்சி மாற்றங்கள்
உடலில் ஏற்படும் பருவ மாற்றங்களே, குழந்தைகளின் மனவெழுச்சி மாற்றங்களுக்கு காரணமாகவும் அமையும். இவ்வகை மாற்றங்களுடன் தன் தோற்றம் பற்றிய கருத்து மற்றும் தன்மதிப்பு போன்றவற்றிலும் மனவெழுச்சி சவால்கள் உருவாகின்றன. மனவெழுச்சிகளில் சில 1. கோபம் 2. மன அழுத்தம்
கோபம் என்பது மனிதன் வெளிப்படுத்தும் ஒரு உணா்வு, அந்த உணா்வு சமுதாயம் ஏற்றுக்கொள்ளும் வகையிலும், மற்றவா்களுக்கு துன்பமளிக்காமலும் இருத்தல் வேண்டும். கட்டுப்படுத்தாத கோபம் வன்முறையில் முடியும் என்பதையும் மன்னித்தல், தியானம் ஆகியவற்றின் மூலம் கோபத்தை கட்டுக்குள் வைத்திருக்கலாம்.
மன அழுத்தம் என்பது உடனடியாக மற்றும் அதிகமாக எதிா்பாா்க்கப்படும் செயல் ஏற்படுவது, துன்பம் மற்றும் இன்பமான நிகழ்வுகளில், பிறாின் அங்கீகாரம் கிடைக்காத போது ஏற்படுவது ஆகும்.
முன்குமரப்பருவ பிரச்சனைகள்
முன்குமரப்பருவம், இரண்டாம் நிலை பாலினப் பண்புகள் தோன்றும் ஒரு பருவமாகும். எனவே முன்குமரப்பருவ குழந்தைகளிடம் பல்வேறு உடல் மற்றும் மனம் தொடா்பான பிரச்சனைகள் தோன்றும். குறிப்பாக அவா்களிடம் காணப்படும் எதிா்மறைப் பண்புகள், செய்யும் செயலில் அலட்சியம், காரணமின்றி அதிகாரம் செலுத்துதல், சவால் விடும் பண்பு ஆகியவை தலையாய பிரச்சனைகள் ஆகும்.
முன்குமரப்பருவ பிரச்சனைகளுக்கான தீா்வுகள்
அண்மையில் புதுதில்லியில் சாக்க்ஷி என்ற அமைப்பு 350 பள்ளி சிறுமியாிடையே நடத்திய ஆய்வில் 63 சதவீதம் குழந்தைகள் அவா்களின் நெருங்கிய குடும்ப உறுப்பினா்களாலேயே பாலியல் வன்கொடுமைக்கு ஆளாகியிருப்பது கண்டறியப்பட்டது.
மேற்சான்றுகள்
பகுப்பு:மனித வளர்ச்சிப் பருவங்கள் பகுப்பு:குழந்தைப் பருவம் பகுப்பு:மனித வளர்ச்சியியல்
எஸ். எம். இராமச்சந்திரன்
'''எஸ். எம். இராமச்சந்திரன்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984ல் நடந்த தமிழ்நாடு சட்டமன்றத் தேர்தலில், திராவிட முன்னேற்றக் கழகத்தின் வேட்பாளராக, அண்ணாநகர் தொகுதியல் இருந்து சட்டசபைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஊரக்கரை ஊராட்சி
ஊரக்கரை ஊராட்சி (Oorakkarai Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4180 ஆகும். இவர்களில் பெண்கள் 2068 பேரும் ஆண்கள் 2112 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சட்டம்பிக்கவல
சட்டம்பிக்கவல என்பது 1969 ஆம் ஆண்டு வெளியான மலையாளத் திரைப்படம். இதை பி. சுப்பிரமணியம் இயக்கியுள்ளார்.
சிலப்பதிகாரம் (அரும்பதவுரை)
செய்யுளில் காணப்படும் அரிய சொற்களுக்கு மட்டும் விளக்கம் தரும் உரையை ‘அரும்பதவுரை’ என்பர். இந்த வகையில் நமக்குக் கிடைத்திருக்கும் மிகப் பழைய அரும்பதவுரை சிலப்பதிகாரத்துக்கு எழுதப்பட்டுள்ள உரையாகும். எனவே அரும்பதவுரை என்றாலே அது இந்தச் சிலப்பதிகார அரும்பதவுரையைக் குறிக்கும் சிறப்புச் சொல்லாக மாறிவிட்டது.
சிலப்பதிகாரம் நூலுக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை பெரிதும் போற்றப்படுகிறது. இவரது உரையில் மேற்கோளாகக் குறிப்பிடப்பட்டுள்ள உரையைப் பதிப்பாளர்கள் அரும்பத உரை என்கின்றனர். இந்த அரும்பதவுரையில் மேற்கோளாகக் குறிப்பிடப்பட்டுள்ள அதற்கும் முந்திய உரை ஒன்றும் உண்டு.
சிலப்பதிகாரத்துக்கு உரை எழுதும் அடியார்க்கு நல்லார் நாடகம் பற்றிய ஒவ்வொரு தொடருக்கும் அரும்பதவுரையை மேற்கோள் காட்டியே உரை எழுதுகிறார். இதனால் இசை பற்றிய செய்திக்குப் பழமையான சான்றுகள் அரும்பதவுரையில் உள்ளனவே எனத் தெரிகிறது.
அடியார்க்கு நல்லார் மேற்கோள் காட்டிய அரும்பதவுரைச் செய்திகள்
அடியார்க்கு நல்லார் ‘எனக் காட்டுவர் அரும்பதவுரையாசிரியர்’ என்னும் குறிப்புடன் காட்டும் அக்காலச் சமுதாயச் செய்திகள் இவை.
அடிக்குறிப்பு
பகுப்பு:12 ஆம் நூற்றாண்டுத் தமிழ் நூல்கள்
பொட்டாசியம் நைட்ரைடு
எனினும் 2004 ஆம் ஆண்டில் இந்த சேர்மம் தயாரிக்கப்பட்டதாகக் கூறப்பட்டது. 233 கெல்வின் வெப்பநிலைக்கு கீழ் இதன் கட்டமைப்பு தைட்டானியம் அயோடைடு கட்டமைப்புக்கு எதிராக இருந்ததாகவும் அறியப்பட்டது. Li3P- வகை கட்டமைப்பு மிகவும் நிலையானதாக இருக்கும் என்றும் கருதப்பட்டது. இந்த வெப்பநிலைக்கு மேல் பொட்டாசியம் நைட்ரைடு செஞ்சாய்சதுர கட்டமைப்புக்கு மாறுகிறது. வெற்றிடத்தில் 77 கெல்வின் வெப்பநிலையில் பொட்டாசியம் உலோகமும் நீர்ம நைட்ரசனும் வினை புரிந்தால் பொட்டாசியம் நைட்ரைடு உருவாகும்.:
கொள்ளிடத்தடை காரணமாக பொட்டாசியம் நைட்ரைடு நிலைப்புத்தன்மை இல்லாமல் காணப்படுகிறது..
மேற்கோள்கள்
பகுப்பு:பொட்டாசியம் சேர்மங்கள் பகுப்பு:நைட்ரைடுகள்
ரோஜர் காக்ஸ்
வெளி இணைப்பு
ரோஜர் காக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 22 2011.
குர்மாயில் சிங்
குர்மாயில் சிங் ஒரு இந்திய ஹாக்கி விளையாட்டு வீரராவார். 1980ல் மாஸ்கோவில் நடைபெற்ற கோடை ஒலிம்பிக்கில் தங்கப் பதக்கம் வென்ற அணியில் இவர் இடம்பெற்றிருந்தார். பஞ்சாப் காவல் துறையில் தற்போது பணியாற்றுகின்றார். இவர் அர்சுனா விருதினைப் பெற்றார். இந்திய பெண்கள் அணியின் முன்னாள் தலைவி இராசபிர் கவுரை இவரது மனைவியாவார்.
சேவை மறுப்புத் தாக்குதல்
சேவை மறுப்புத் தாக்குதல்(ஆங்கிலம்: Denial of Service attack, DoS attack, Distributed Denial of Service, DDoS attack) என்கிற சொற்றொடர் கணினியியலில், ஒரு கணினியோ(பெரும்பாலும் வழங்கிக்கணினி) அல்லது வலையமைப்போ(Network) தரும் சேவையை(Service)/வளங்களை(Resource) அதன் உண்மையான பயனர்கள் அணுகாவண்ணம் முடக்க மேற்கொள்ளப்படும் தீய முயற்சியாகும். இந்த முயற்சியை செய்பவர் பல்வேறு காரணங்களுக்காக இதைச் செய்தாலும், பொதுவான நோக்கம் ஒரு கணினியோ அல்லது வலையமைப்போ தரும் சேவைகளை தற்காலிகமாகவோ அல்லது சேவை தரும் நிறுவனம் இதைக் கண்டறிந்து நீக்கும் வரையோ இடைமறிப்பது அல்லது முழுவதுமாக தடுத்து நிறுத்துவதே ஆகும். பெரும்பாலும் இதுபோன்ற தாக்குதல் பிரபலமான, அதிக நெரிசலுடைய(Web Traffic, Network Traffic) வலையமைப்பிலோ, கணினியிலோதான் மேற்கொள்ளப்படும்.
வழங்கிக் கணினிக்கு தொடர்ச்சியான, பொய்யான சேவை கோரிக்கைகளை அனுப்பி அதை ஓய்வில்லாது இயங்கச்செய்து, அதன் வளங்களை வீண்டிப்பதன் மூலம் அதன் உண்மையான பயனர்களுக்கு அதன் சேவை கிடைக்காமல் செய்யப்படுகிறது.
உதாரண விளக்கம்
மாணவர்களின் தேர்வு முடிவுகள் வெளியாகும் போது, அதிகமானோர் பலதரப்பட்ட இடங்களில் இருந்தும் தேர்வு முடிவினை தரும் இணைதளத்தை அணுகுவர். ஒரே நேரத்தில் ஆயிரக்கணக்கானோர், லட்சக்கணக்கானோர் குறிப்பிட்ட ஒரு இணையதளத்தை அணுகும்போது சேவைப் பளு காரணமாக அந்த இணையதளம் தரும் சேவை தாமதப்படும் அல்லது வழங்க முடியாமலே கூட போகும். இது போன்ற ஒரு நிலைமையை தீய எண்ணத்தோடு செயற்கையாக உருவாக்குவதே சேவை மறுப்புத் தாக்குதல்.
முன்னெச்சரிக்கை மற்றும் தடுப்பு நடவடிக்கைகள்
தாக்குதலைக் கண்டறிதல், உண்மையான மற்றும் பொய்யாக உருவாக்கப்பட்ட சேவை நெரிசலை இனம்பிரித்து வடிகட்டல், தாக்குதலை சமாளிக்கும் சரியான பதிலீட்டு கருவிகளான தீச்சுவர்(Firewall), திசைவி(Router), பிணைய நிலைமாற்றி(Switch) போன்றவற்றைப் பயன்படுத்துதல் முதலான நடவடிக்கைகள் மூலம் கட்டுப்படுத்தலாம்.
குந்தல் அணை
குந்தல் அணை (Kundal Dam) பாக்கித்தான் நாட்டின் கைபர் பக்துன்வா மாகாணத்தில் உள்ள உள்ள சுவாபி மாவட்டத்தில் அமைந்துள்ளது. குந்தல் அணையானது தரிசு நிலத்தை வளப்படுத்தவும், வெள்ளத்தை கட்டுப்படுத்தவும், அப்பகுதியில் தண்ணீர் பற்றாக்குறையை பூர்த்தி செய்யவும் தேவையான தண்ணீரை வழங்கும். அணையின் மூலம் சுமார் 13340 ஏக்கர் நிலம் பாசன வசதியைப் பெறும். பாக்கித்தான் நாட்டின் நீர் மற்றும் மின்சார அமைச்சகமும் இயக்குநரகம் பொது சிறு அணைகள் பொது நிதியுதவி அளித்துள்ளது, நீர்ப்பாசனத் துறை, கைபர் பக்துன்க்வா அரசு ஆகியவை குண்டல் திட்டத்தை செயல்படுத்தும் முகமைகளாக உள்ளன.
குண்டல் அணை 48மீ உயரமும் 320மீ நீளமும் கொண்டதாக குந்தல் அணை உள்ளது. அணையின் இயல்பான பாதுகாப்பு அளவு கடல்மட்டத்திலிருந்து 487.5 உயரமும் முற்றிலுமான சமதள நிலப்பரப்பு 467 மீட்டர்களாகும். பெசாவர் கட்டுமான நிறுவனமொன்று அணையை வடிவமைத்து நிர்வகிக்கிறது. ஒப்பந்ததாரராக சர்வார் அண்ட் கோ என்ற தனியார் நிறுவனமும் நீர்ப்பாசன முறையை பொறியாளர் சலா உத் தினும் வடிவமைத்தனர். நீர்ப்பாசன அமைப்பு மூன்று தலைகீழ் குழாயமைப்பும் பல நீர்வழி கால்வாய்ப் பாலமும் வீழ்ச்சி கட்டமைப்புகளையும் கொண்டுள்ளது. பிரதான கால்வாயின் வடிவமைப்பு கொள்ளளவு 54 கன அடியாகும்.
புற இணைப்புகள்
பகுப்பு:பாக்கித்தானின் புவியியல்
சேவகானபள்ளி ஊராட்சி
சேவகானபள்ளி ஊராட்சி (Sevaganapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள ஒசூர் வட்டாரத்தில் அமைந்துள்ளது. இந்த ஊராட்சி, ஒசூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5837 ஆகும். இவர்களில் பெண்கள் 2646 பேரும் ஆண்கள் 3191 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஒசூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பெண்ணாகடம் பிரளயகாலேசுவரர் கோயில்
பெண்ணாகடம் பிரளயகாலேஸ்வரர் கோயில் சம்பந்தர், அப்பர் ஆகியோரின் பாடல் பெற்ற தலமாகும். இது கடலூர் மாவட்டத்தில் அமைந்துள்ளது. மெய்கண்டார் அவதரித்ததும் கலிக்கம்ப நாயனார் பேறு பெற்றதும் இத்தலத்தில் எனப்படுகிறது. தேவ கன்னியரும், காமதேனுவும், வெள்ளை யானையும் வழிபட்ட தலமென்பதும் அப்பர் சூல இடபக் குறி பொறிக்குமாறு வேண்டிப் பெற்ற தலமென்பதும் தொன்நம்பிக்கை (ஐதிகம்). தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.
சிறப்பு
இக்கோயிலின் மூலவர் இருக்கும் கருவறை தூங்கானை மாடம் (வடமொழில் கஜபிருஷடம்) வடிவில் அமைந்துள்ளது. திருநாவுக்கரசர் தமது திருமேனியில் திரிசூலக் குறியும் இடப முத்திரையும் பெற்ற தலமிது. இத்தலத்து மூலவரை முன் வாயில் மூலம் மட்டுமல்லாமல் மற்ற மூன்று புறத்திலிருந்தும் பக்தர்கள் வணங்குவதற்காக பலகணிகள் உள்ளன.
கலிக்கம்ப நாயனார் அவதாரத் தலம்
இவற்றையும் பார்க்க
பகுப்பு:நாயன்மார் அவதாரத் தலங்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:நடுநாட்டு சிவன் கோயில்கள் பகுப்பு:கடலூர் மாவட்டத்திலுள்ள சிவன் கோயில்கள்
வேதியியலுக்கான வேந்திய சங்கம்
வேதியியலுக்கான வேந்திய சங்கம் (Royal Society of Chemistry) என்பது ஐக்கிய இராச்சியத்தைத் தளமாகக் கொண்ட ஒரு உயர்தொழில்சார் சங்கம் ஆகும். வேதியியல்சார் அறிவியல்களை முன்னேற்றுவதே இதன் நோக்கம். வேதியியல் சங்கம், வேதியியலுக்கான அரச நிறுவனம், பரடே சங்கம், பகுப்பாய்வு வேதியியலுக்கான சங்கம் ஆகியவற்றை ஒன்றிணைத்து, 1980 ஆம் ஆண்டில் அரச பட்டயத்துடன் இச்சங்கம் உருவாக்கப்பட்டது. தொடக்கத்தில் ஐக்கிய இராச்சியத்தில் இதற்கு 34,000 உறுப்பினர்களும், வெளிநாடுகளில் 8,000 உறுப்பினர்களும் இருந்தனர். இதன் தலைமையகம் இலண்டனில் உள்ள பிக்காடிலியில் பேர்லிங்டன் மாளிகையில் அமைந்துள்ளது. இதன் வெளியீட்டுப் பிரிவு கேம்பிரிட்சில் தாமசு கிரகாம் அவுசில் (Thomas Graham House) உள்ளது. ஐக்கிய இராச்சியத்துக்கு வெளியே, ஐக்கிய அமெரிக்காவில் பிலடெல்பியாவில் உள்ள பல்கலைக்கழக நகர் அறிவியல் மையத்தில் ஒரு அலுவலகமும், சீனாவில் பீஜிங்கிலும், சாங்காயிலுமாக இரண்டு அலுவலகங்களும், இந்தியாவில் மும்பாயில் ஒரு அலுவலகமும் உள்ளன.
பகுப்பு:அமைப்புகள் பகுப்பு:வேதியியல்
துடை முயல்
புதர் முயல் (ஆங்கிலப்பெயர்: Scrub hare, உயிரியல் பெயர்: Lepus saxatilis) என்பது நமீபியா, மொசம்பிக், தென்னாபிரிக்கா, சுவாசிலாந்து மற்றும் லெசோத்தோ ஆகிய நாடுகளில் காணப்படும் முயல்களின் இரண்டு துணையினங்களில் ஒரு துணையினம் ஆகும். இது தீவாய்ப்பு கவலை குறைந்த இனமாக பட்டியலிடப்பட்டுள்ள போதும் இதன் எண்ணிக்கை குறைந்து வருகிறது. 2104 ஆம் ஆண்டு வரை இதன் எண்ணிக்கை 20% குறையும் என கணக்கிடப்பட்டுள்ளது. இந்த உயிரினம் தெற்கு ஆப்பிரிக்காவில் மட்டுமே காணப்படுகிறது உலகின் வேறு எந்தப் பகுதியிலும் இவை காணப்படுவதில்லை.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம் பகுப்பு:குழிமுயல்கள்
அயன் காக்ஸ்
அயன் காக்ஸ் (Ian Cox , பிறப்பு: பிப்ரவரி 24 1967) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ஆண்டுகளில், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:வாழும் நபர்கள்
தொடர்முறை மின்னணு அமைப்புகள்
வழக்கமாக இரு வேறுபட்ட நிலைகளை மட்டுமே கொண்ட எண்ணிமக் மின்னணு குறிகைகளுக்கு (Digital Electronic signals) மாறாக, தொடர்ந்து மாறுபடும் குறிகையைக் கொண்ட மின்னணு அமைப்புகள் தொடர்முறை மின்னணு அமைப்புகள் (Analog Electronics) என அழைக்கப்படுகின்றன.
தொடர்முறை குறிகைகள் (Analog signals)
தொடர்முறை குறிகையானது தகவலைத் தெரிவிக்க ஊடகத்தின் சில பண்புகளைப் பயன்படுத்துகிறது. எடுத்துக்காட்டாக, அனராய்டு வளி அழுத்தமானி (Aneroid Barometer) வளி அழுத்த மாற்றத்தை தெரிவிக்க ஊசியின் கோணநிலையை பயன்படுத்துகிறது. குறிகையாக மின்னழுத்தம்,மின்னோட்டம்,அதிர்வெண் மற்றும் மொத்த மின்னூட்டம் ஆகியவற்றை மாற்றுவதன் மூலமாக மின் குறிகைகள் தகவலை தெரிவிக்கின்றன. ஒரு வகை ஆற்றலை மற்றொரு வகை ஆற்றலாக மாற்றும் ஆற்றல் மாற்றி (Transducer), தகவலை ஒலி,ஒளி,வெப்பநிலை,அழுத்தம்,நிலை போன்ற இயல் வடிவங்களிலிருந்து மின் குறிகையாக மாற்றச்செய்கிறது (எ.கா. ஒலிப்பெருக்கி).
இந்த குறிகைகள் கொடுக்கப்பட்ட வீச்சிலுள்ள ஏதாவது ஒரு மதிப்பை பெறுகின்றன. ஒவ்வொரு தனி குறிகை மதிப்பும் வெவ்வேறு தகவல்களைக் குறிக்கின்றன.குறிகையில் ஏற்படும் மாற்றங்கள் வெவ்வேறு அர்த்தமளிக்கின்றன. குறிகையின் ஒவ்வொரு மட்டங்களும் ஒரு நிகழ்வின் வெவ்வேறு மட்டங்களை குறிக்கின்றன. எடுத்துக்காட்டாக, வெப்பநிலையைக் குறிக்கும் மின்குறிகையை எடுத்துக்கொண்டால் ஒரு வோல்ட் ஒரு டிகிரி செல்சியஸை குறிக்கும் பொழுது, 10 வோல்ட் 10 டிகிரி செல்சியஸையும் 10.1 வோல்ட் 10.1 டிகிரி செல்சியஸையும் குறிக்கின்றன.
பகுப்பு:மின்னணுவியல்
பாண்டவர்மங்கலம் ஊராட்சி
பாண்டவர்மங்கலம் ஊராட்சி (Pandavarmangalam Gram Panchayat), தமிழ்நாட்டின் தூத்துக்குடி மாவட்டத்தில் உள்ள கோவில்பட்டி வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10407 பேர் ஆவர். இவர்களில் பெண்கள் 5105 பேரும் ஆண்கள் 5302 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வயலேத்தா இவனோவா
வயலேத்தா இவனோவா (Violeta Ivanova) (Виолета Иванова) ஒரு பல்கேரிய வானியலாளர் ஆவார்.
இவர் 1984 முதல் 19888 வரை 14 சிறுகோள்களைக் கண்டுபிடித்ததாகச் சிறுகோள் மையம் கூறுகிறது. இவர்பல்கேரிய அறிவியல் கல்விக்கழகத்தின் வானியல் நிறுவனத்தில் பணிபுரிகிறார். இவர் தன் கண்டுபிடிப்புகளைச் சுமோலியான் வானகாணகத்தில் நிறைவேற்றினார். இது உரோடோப் மலைகளில் உள்ள உரோழன் மலையில் அமைந்தமையால் பிறகு 2002 முதல்உரோழன் வான்காணகம் என பெயர் மாற்றப்பட்டது. கொரொனியச் சிறுகோளாகிய 4365 இவனோவா இவரது நினைவாக 1991 ஆகத்து 25 இல் பெயரிடப்பட்டது (சி. கோ. சு 18645).
இவர் சிலவேளைகளில் '''வயலேத்தா ஜி. இவனோவா''' எனக் கையெழுத்திடுகிறார். இவரை வி. வி. இவனோவாவோடு குழப்பிக் கொள்ளக்கூடாது (பின்னவர் வி. எஃப். இவனோவா எனக் கையெழுத்திடுகிறார்). பின்னவர் இப்போது உருசியாவில் உள்ள புனித பெத்ரோகோப்பில் அமைந்த புனித பீட்டர்சுபர்கு பல்கலைக்கழகத்தின் இயற்பியல் நிறுவனத்தில் உள்ளார். முன்னர் இவர் மாஸ்கோவில் உள்ள Institut Geokhimii i Analiticheskoi Khimii (வெர்னத்சுகி புவிவேதியியல், பகுமுறை வேதியியல் நிறுவனத்தில் இருந்தார்.
மேற்கோள்கள்
பகுப்பு:பல்கேரிய வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள் பகுப்பு:பல்கேரியப் பெண் அறிவியலாளர்கள் பகுப்பு:பெண் வானியலாளர்கள்
விதைப் பரிமாற்று
விதைப் பரிமாற்று என்பது தோட்டக்காரர்கள் அல்லது விவசாயிகள் விதைகளை தம்மிடையே பரிமாறுக் கொள்வது ஆகும். இது இயல்பாக தனிப்பட்ட நபர்களுக்கு இடையேயும், நிகழ்வாக ஒருங்கிணைத்து பெரிய அளவிலும் நடைபெற்று வருகிறது. விதைகளின் பல்வகைத் தன்மையைப் பேணுதல், குறைந்த விலையில் விதைகளைப் பேணுதல், விவசாயிகளுக்கு இடையே தோழமையை ஏற்படுத்தல் என்பன விதைப் பரிமாற்றின் சில நோக்கங்கள் ஆகும்.
பகுப்பு:வேளாண்மை பகுப்பு:பகிர்வுப் பொருளாதாரம் பகுப்பு:வித்து
சு. ப. தமிழ்ச்செல்வன் கொலை
இறந்த போராளிகள்
இலங்கை வான் படை நடத்திய குண்டுத்தாக்குதலில் இறந்த விடுதலைப் புலிப் போராளிகள் குறித்த அறிவித்தலை தமிழீழ விடுதலைப் புலிகள் வெளியிட்டுள்ளனர். .
தாக்குதல் தொடர்பான தகவல்
புலிகள் அமைப்பில் சு.ப. தமிழ்ச்செல்வனுக்கு எதிரானவர்கள் கொடுத்த தகவல்களில் பேரிலேயே இலங்கை வான்படைக்கு சு.ப. மற்றும் ஏனையவார்கள் தங்கியிருந்த இடம் தொடர்பான தகவல் கிடைத்ததாக இலங்கையின் ஐலன்ட் பத்திரிகை, ஆசியா டிரிபுயூன் இணையத்தளம் ஆகியன தகவல் வெளியிட்டுள்ளன. மேலும் கடைசிக் காலத்தில் தலைமையுடன் முரண்பாடுகள் காணப்பட்டதாகவும் புலிகள் அமைப்பில் பதவிப் போட்டி நிலவி வருவதாவும் அச்செய்திகள் கூறுகின்றன. இலங்கை பாதுகாப்பு அமைச்சின் இணையத்தளத்தில் இக்கொலைத் தொடர்பான செய்தியில் தாக்குதல் இலங்கை வான்படையின் வேவு விமானங்களின் மூலம் பெறப்பட்ட தகவல்களைக் கொண்டும் தாக்குதலின் போது தாக்குதல் பகுதியில் இருந்து பெறப்பட்ட நேரடி தகவல் மூலமும் தான் இம்மறைவிடம் கண்டுபிடிக்கப்பட்டு தாக்குதல் நடத்தப்பட்டதாக குறிப்பிட்டுள்ளது.
வெளி இணைப்புகள்
பகுப்பு:2007 நிகழ்வுகள் பகுப்பு:செய்திகள்
சுகா மைக்கா ஆறு
சுகா மைக்கா ஆறு (Suha Mică) என்பது உருமேனியாவின் மால்டோவா ஆற்றின் ஒரு துணைஆறு ஆகும். இது மாலினிக்கு அருகிலுள்ள மால்டோவாவில் கலக்கின்றது. இதன் நீளம் 26 கி.மீ. (16 மைல்) ஆகும். சுகா மைக்கா ஆற்றின் வடிநிலப் பகுதி சுமார் 125 சதுர கி.மீ. ஆகும்.
வெம்பக்கோட்டை ஊராட்சி
வெம்பக்கோட்டை ஊராட்சி (Vembakottai Gram Panchayat), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5315 ஆகும். இவர்களில் பெண்கள் 2662 பேரும் ஆண்கள் 2653 பேரும் உள்ளனர்.
சுகா மைக்கா ஆறு
மேற்கோள்கள்
பகுப்பு:உருமேனியா
வெம்பக்கோட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
டிக் கொஸ்டலோ
டிக் கொஸ்டலோ 1963ம் ஆண்டு செப்டம்பர் மாதம் 10ம் திகதி அமெரிக்காவில் பிறந்தவர். இவர் தற்பொழுது டுவிட்டர் நிறுவனத்தின் பிரதம நிறைவேற்று அதிகாரியாக கடமை புரிகின்றார். டிக் கொஸ்டலோ எவான் வில்லியம்ஸ்ஸிடமிருந்து 2010 அக்டோபர் மாதம் இந்தப் பதவியைப் பெற்றார். இவர் மிச்சிகன் பல்கலைக்கழகத்தில் பட்டம் பெற்றவர்.
இராணி அண்ணாதுரை
இராணி அண்ணாதுரை (Rani Annadurai) தமிழ்நாட்டின் முன்னாள் முதல்வர் கா. ந. அண்ணாதுரையின் மனைவியும், திராவிட முன்னேற்றக் கழகத்தின் நிறுவனரும் ஆவார். இவர் திருமுல்லைவாயில் என்ற ஊாில் பிறந்தார்.
டிக் கொஸ்டலோ
வெளி இணைப்புகள்
பகுப்பு:1963 பிறப்புகள் பகுப்பு:தொழிலதிபர்கள் பகுப்பு:வாழும் நபர்கள்
இராணி அண்ணாதுரை
ஆரம்பகால வாழ்க்கை
இராணி 1930 ஆம் ஆண்டில் கா. ந. அண்ணாதுரையை திருமணம் செய்து கொண்டார். இவர்களின் திருமணத்தின் போது கா. ந. அண்ணாதுரை சென்னை பச்சையப்பா கல்லூரியில் மாணவராக இருந்தார். அவர்களுக்கு ஒரு பாரம்பரிய இந்து முறைப்படி திருமணம் இருந்தது. இராணி மற்றும் அண்ணாதுரைக்கு சொந்தமாக குழந்தைகள் இல்லை. இவர்கள் அண்ணாதுரையின் மூத்த சகோதரியின் குழந்தைகளை தத்தெடுத்து வளா்த்தனா். மேலும் அவரது சகோதரி இராஜாமணி அம்மாள் அவர்களுடன் வசித்து வந்ததோடு இவர்களது வீட்டையும் கவனித்து வந்தார். இராஜாமணி அம்மாளுக்கு நான்கு மகன்கள் இருந்தனர், அண்ணாதுரை தம்பதியினர் அவர்கள் அனைவரையும் தத்தெடுத்தனர்.
பொது வாழ்க்கை
அண்ணாதுரையின் பணி மற்றும் அரசியல் வாழ்க்கைக்கு இராணி மிகவும் உறுதுணையாக இருந்தார். ஆர். கண்ணன் எழுதிய சி. என். அண்ணாதுரை வாழ்க்கை வரலாற்றில், அவர் இரவில் தாமதமாக கண் விழித்துப் படிக்கும் போது அவரை ஒருபோதும் தொந்தரவு செய்ய மாட்டார் என்று குறிப்பிடப்பட்டுள்ளது. ஏனெனில் அவரது பணி நாட்டின் சேவையில் உள்ளது என்பதை அவர் உணர்ந்திருந்தார். மேலும் இந்த ஆண்டில் 1937–40 இந்தி எதிர்ப்பு கிளர்ச்சியில் அவரது பங்கிற்காக அவர் 1938 இல் கைது செய்யப்பட்டபோது அவர் பயந்துபோன போதிலும், அவர் அவரை அடிக்கடி சிறையில் சந்தித்தார்.
அண்ணாதுரை தமிழ்நாட்டின் முதலமைச்சர் ஆனபோது, ​​தனது கடமைகளை மிகவும் திறமையாக நிறைவேற்ற தனது இல்லத்தில் ஒரு வீட்டு அலுவலகத்தை உருவாக்குவது அவசியம் என்று கருதினார். அரசாங்கம் அவரை அவ்வாறு வீட்டில் ஒரு அலுவலகத்தை வைத்துக்கொள்ள அனுமதித்தது. அப்போது, அவர் பெற்ற தளவாடங்களில் மெத்திருக்கைத் தொகுப்பொன்றும் இருந்தது. இராணி மெத்திருக்கைகளை அலுவலகத்தில் அல்லாமல் தனது வீட்டுப் பகுதியில் வைத்துக்கொள்ளவிரும்பினார். அலுவலகமானது வீட்டின் ஒரு பகுதியில் இருந்தாலும், அண்ணாதுரை இராணியின் விருப்பத்தை நிராகரித்தார்.
அண்ணாதுரை இறந்த பிறகு, இராணி அன்னாதுரை தொடர்ந்து அனைத்திந்திய அண்ணா திராவிட முன்னேற்றக் கழகம், திராவிட முன்னேற்றக் கழகம் ஆகிய கட்சிகளுடன் இணைந்தும் சுயேச்சையாகவும் தீவிர அரசியலில் இருந்தார். இவர் 1977 ஆம் ஆண்டில் பெங்களூர் வடக்கு மக்களவைத் தொகுதியில் போட்டியிட்டார். இவர் 924 வாக்குகளை மற்றும் பெற்று இந்திய தேசிய காங்கிரசு கட்சி வேட்பாளரிடம் தோற்றுப்போனார்.
அவர் பல கலாச்சார நடவடிக்கைகளிலும் பங்கேற்றார். 1969ஆம் ஆண்டில் தமிழ் இசைச் சங்கத்தால் கௌரவிக்கப்பட்டார்.
இராணி அண்ணாதுரை 1996 ஆம் ஆண்டு மே 6 அன்று தனது 82 வயதில் சென்னையில் இறந்தார்.
நந்திபூர் நீர்மின் நிலையம்
நந்திபூர் நீர்மின் நிலையம் (Nandipur Hydropower Plant) பாக்கித்தான் நாட்டின் பஞ்சாப் மாகாணத்தில் உள்ள குச்ரன்வாலாவுக்கு அருகிலுள்ள நந்திபூரில் அமைந்துள்ளது. ஒவ்வொன்றும் 4.6 மெகாவாட்டு மின்திறன் அளவு கொண்ட மூன்று அலகுகள் இங்குள்ளன. மொத்தமாக 13.8 மெகாவாட் மின்சாரத்தை இவை உற்பத்தி செய்கின்றன. சிறிய, தாழ்வான, ஆற்றின் ஆற்றில் இயங்கும் நீர்மின் உற்பத்தி நிலையமாகும். மேல் செனாப் கால்வாயின் நீர் ஓட்டத்தில் இந்த நீர்மின் நிலையம் அமைந்துள்ளது. 32°90'வடக்கு 74°11' கிழக்கு என்ற அடையாள ஆள்கூறுகளில் நிலையத்தின் அமைவிடம் உள்ளது. ஒரு சிறிய நீர் மின் உற்பத்தி நிலையமாகக் கட்டப்பட்டு 1963 ஆம் ஆண்டு மார்ச்சு மாதத்தில் வணிக நடவடிக்கையில் இறங்கியது. மேலும் இந்நிலையம் 33.66 மில்லியன் அலகுகள் மின்சாரத்தை குறைந்த விலையில் உற்பத்தி செய்யும் சராசரி ஆண்டு உற்பத்தி திறன் கொண்டதாகும்.
மேற்கோள்கள்
பகுப்பு:பாக்கித்தானின் புவியியல்
குமாரபாளையம் மாதேசிலிங்கம் கோயில்
மாதேசிலிங்கம் கோயில் தமிழ்நாட்டில் கோயம்புத்தூர் மாவட்டம், குமாரபாளையம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழ்த் திரைப்படங்களின் பட்டியல், 2003
2003 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள் பகுப்பு:2003 தமிழ்த் திரைப்படங்கள்
கனடா குற்றச் சீர்திருத்த நிறுவன விசாரணையாளர்
கனடா குற்றச் சீர்திருத்த நிறுவன விசாரணையாளர் என்பவர் கனடாவின் குற்றச் சீர்திருத்த நிறுவனத்தின் செயற்பாடுகளைக் கண்காணித்து, விசாரித்து, குறை அறிந்து முன்னேற்றுவதற்கான பரிந்துரைகளை அரசுக்கு முன்வைக்கும் ஒரு அரச அலுவலர் ஆவார். நடுவண் அரசால் சிறை வைக்கப்படுவர்களின் குறைகேள் அதிகாரியும் இவரே ஆவார்.
குற்றச் சீர்திருத்த நிறுவனத்தினால் உளவியல் பாதிப்புக்கு உட்பட்டவர்களைக் கையாழும் முறை, சிறையில் இருக்கும் போது வன்முறைக்கு உட்படல் அல்லது கொல்லப்படல், முதற்குடிமக்கள் சிறையாளிகளின் சிறப்புத் தேவைகள், பெண் சிறையாளிகளின் தேவைகள் போன்றவற்றுக்கு சிறப்புக் கவனம் தந்து இவர் விசாரணைகள் செய்வார்.
வெளி இணைப்புகள்
பகுப்பு:கனடிய அரசு
மருத்துவமனை கதிர் விபத்துகள்
1996 ல் இவ்விபத்து நடந்தது. கோஸ்டரிக்கா நாட்டில் 1996 ல் நடந்த நிகழ்வாகும். அங்குள்ள மருத்துவ மனையில் அல்சியான்2 கதிர் மருத்துவக் கருவியில் ஏற்பட்டது. கோபால்ட் 60 கதிர் மூலமுடைய கருவியில் பயன்பாட்டிற்கு முந்தைய அளவீடுகளை மேற்கொண்ட போது ஏற்பட்ட தவறு காரணமாக நிகழ்ந்தது. இதனால் ஆகஸ்ட்-செப்டம்பர் 1996 ல் 114 பேர் அதிக கதிர் வீச்சிற்கு ஆளாகினர். 13 பேர் மரணமுற்றனர். பழைய கோபால்ட் மூலத்தினை மாற்றும் போது தவறு ஏற்பட்டதால் இவ்விபத்து நிகழ்ந்தது.
1990-டிசம்பர் மாதத்தில் இசுபெயின் நாட்டிலுள்ள சரகோசா மருத்துவமனையின் கதிர்மருத்துவத் துறையில் விபத்து ஏற்பட்டது. இதில் 27 நோயாளிகளாவது அதிக கதிர்வீச்சிற்கு ஆளாகினர். இதில் 11 பேர் இறக்க நேர்ந்தது. இது பன்னாட்டு அணு ஆற்றல் முகமையின் (IAEA) தகவல் ஆகும். 24 லட்சம் யுரோ இழப்பீடாக வழங்கப்பட்டது.
எம்மன்டல் (பாலாடைக்கட்டி)
எம்மன்டல் (Emmental) சுவிச்சர்லாந்தை சேர்ந்த பாலாடைக்கட்டி வகை. இது வட அமெரிக்கா, ஆஸ்திரேலியா மற்றும் நியூசிலாந்து ஆகிய இடங்களில் சுவிஸ் பாலாடைக்கட்டி (Swiss Cheese) என்று பொதுவாக அறியப்படுகிறது. ஆனால் அனைத்து சுவிஸ் பாலாடைக்கட்டிகளும் எம்மன்டல் வகையைச் சேர்ந்தவை அல்ல. இப்பாலாடைக்கட்டி சுவிட்சர்லாந்தின் பெர்ன் காண்டனின் (மாநிலம்) எம்மே பள்ளத்தாக்கில் முதலில் செய்யப்பட்டன.
மேற்கோள்கள்
பகுப்பு:உணவுகள்
சாலினி இளந்திரையன்
இளமைக் காலம்
தமிழ்நாட்டில் உள்ள விருதுநகரில் திசம்பர் 22 – 1933 ஆம் நாள் வணிகர் வே. சங்கரலிங்கம் – சிவகாமி அம்மாள் இணையருக்கு இரண்டாவது மகளாவும் மூன்றாவது மகவாகவும் கனகசவுந்தரி பிறந்தார். இவர்தம் தமக்கை பெயர் ஞானசவுந்தரி. இவர் பின்னாளில் சென்னையின் புகழ்பெற்ற மருத்துவர்களில் ஒருவராகத் திகழ்ந்தார். தனயனின் பெயர் இராசரத்தினம். இவர் பின்னாளில் இந்திய ஒன்றிய அரசின் வருமானவரித் துறையில் உயர் அலுவலராகப் பணியாற்றினார்.
கனகசவுந்தரி தந்தை வே. சங்கரலிங்கம் மும்பை நகரில் வணிக நிறுவனம் ஒன்றில் மேலாளராகச் சிறிதுகாலமும் மதுரையில் இரண்டு ஆண்டுகளும் வாழ்ந்தார். எனவே கனகசவுந்தரி தனது எட்டாம் வயது வரை மும்பையிலும் பத்தாம் வயது வரை மதுரையிலும் வாழ்ந்தார். பின்னர் இவரது குடும்பம் விருதுநகருக்குத் திரும்பி அவ்வூரின் தெற்குத் தேர் வீதியில் குடியேறியது. இதனால் இவர் தனது 16ஆம் வயது வரை விருதுநகரில் வாழ்ந்தார்.
கல்வி
கனக சவுந்தரி தனது தொடக்கக் கல்வியில் (Primary Education) மூன்றாம் வகுப்பு வரை, 1938 ஆம் ஆண்டு சூன் மாதம் முதல் 1942 ஆம் ஆண்டு மே மாதம் வரை, மும்பை நகரில் பெற்றார். 1942 சூன் முதல் 1944 மே வரை நான்கு, ஐந்தாம் வகுப்புகளை மதுரையில் பயின்றார். பின்னர் முதற் படிவம் (ஆறாம் வகுப்பு) முதல் ஆறாம் படிவம் (பதினொன்றாம் வகுப்பு) வரையிலான இடைநிலைக் கல்வியை (Secondary Education) 1944 சூன் முதல் 1950 மே வரை விருதுநகர் பெண்கள் உயர்நிலைப் பள்ளியில் பெற்றார்.
இவர் தன்னுடைய கல்லூரிக் கல்வியை மதுரை டோக் பெருமாட்டி கல்லூரியில் தொடங்கினார். அங்கு 1950 சூன் முதல் 1952 ஏப்ரல் வரை இடைநிலை வகுப்பில் (Intermediate) படித்தார். அப்பொழுது அக்கல்லூரியின் தமிழ்மன்றத்தின் செயலாளராக 1950 – 51ஆம் கல்வியாண்டிலும் தலைவராக 1951 – 52 ஆம் கல்வியாண்டிலும் பணியாற்றினார்.
பின்னர் சென்னை மாநிலக் கல்லூரியில் 1952 சூன் முதல் 1954 ஏப்ரல் வரை தமிழிலக்கியம் பயின்று கலை இளவர் – சிறப்பு (B.A. - Honours) பட்டம் பெற்றார். அப்பொழுது புகழ்பெற்ற தமிழ்ப் பேராசிரியர்களான சரவண ஆறுமுகன், தெ. பொ. மீனாட்சிசுந்தரம், கொண்டல் சு. மகாதேவன், சு. ந. சொக்கலிங்கம் ஆகியோரிடம் பயின்றார்.
பின்னர் சென்னை பல்கலைக் கழகத்தில் சிலப்பதிகாரச் சொல்வளம் என்னும் தலைப்பில் பேராசிரியர்  இரா. பி. சேதுப்பிள்ளையின் வழிகாட்டுதலில் 1954 முதல் 1956 ஆம் ஆண்டு வரை ஆய்வுசெய்து இலக்கிய முதுவர் (Master of Literature) பட்டம் பெற்றார். அதனைத் தொடர்ந்து, 1956 ஆம் ஆண்டு முதல் 1958 ஆம் ஆண்டு வரை சென்னைப் பல்கலைக் கழகத் தமிழ்த்துறையில், அரசின் உதவி பெற்று, தமிழில் வாழ்க்கை வரலாற்று இலக்கியத்தின் தோற்றமும் வளர்ச்சியும் என்னும் தலைப்பில் முனைவர் பட்டத்திற்கான (Doctor in Philosophy) ஆய்வை மேற்கொண்டார். ஆனால் 1973ஆம் ஆண்டிலேயே முனைவர் பட்டம் பெற்றார்.
திருமணம்
thumbnail|சாலை இளந்திரையன் - சாலினி இளந்திரையன் துணைவர் கனகசவுந்தரி சென்னை மாநிலக் கல்லூரியில் பயின்ற பொழுது அங்கு கலைமுதுவர் பட்டத்திற்காக (Master of Arts) திருநெல்வேலி மாவட்டம் சாலைநயினார் பள்ளிவாசலைச் சேர்ந்த இரா. மகாலிங்கம் பயின்று வந்தார். அவரும் கனகசவுந்தரியும் காதலித்தனர். கல்லூரிக் கல்வி முடிந்ததும் இருவரும் தத்தம் பெற்றோரின் ஒப்புதலோடு 1954 சூலை மாதம் விருதுநகரில் திருமணம் செய்துகொண்டனர்.
ஆசிரியப் பணி
கனகசவுந்தரி தனது கல்லூரிக்கல்வியை முடித்ததும் திருச்சியில் உள்ள தூய சிலுவை மகளிர் கல்லூரியில் தமிழ் விரிவுரையாளர் பணிக்கு 1954 ஆம் ஆண்டில் விண்ணப்பித்தார். வேலையும் கிடைத்தது. ஆனால் அடுத்தமாதமே அவருக்குத் திருமணம் நடைபெற இருந்ததால் முதல் நாளிலேயே அவ்வேலையை இழந்தார். .
1959 ஆம் ஆண்டு சூலை மாதத்தில் புதுதில்லியின் மந்திர் மார்க்கில் மதராசி கல்விக் கழகம் நடத்திய உயர்நிலைப் பள்ளியில் கிடைத்த தமிழாசிரியர் பதவி அரசியல் செல்வாக்கு உடைய ஒருவரின் தலையீட்டால் கைநழுவிப் போனது. .
பின்னர் 1959 செப்டம்பர் மாதம் தொடங்கி 1961 ஏப்ரல் மாதம் வரை தில்லி தயாள்சிங் மாலைக் கல்லூரியில் பகுதிநேர விரிவுரையாளராகப் பணியாற்றினார். அதன் பின்னர் 1961 ஆகத்து 30 ஆம் நாள் முதல் திருப்பதி தேவதானம் புதுதில்லியில் நடத்தும் திருவேங்கடவன் கல்லூரியில் தமிழ் விரிவுரையாளராகப் பணியில் அமர்ந்தார். அங்கேயே தொடர்ந்து பணியாற்றிப் பேருரையாளர் (Reader), பேராசிரியர் (Professor) முதல்வர் (Principal) என உயர்ந்து 1982 ஆம் ஆண்டு நவம்பர் முதல்நாள் விருப்ப ஓய்வுபெற்றார். .
புனைபெயர்
கனகசவுந்தரி, மதுரை டோக் பெருமாட்டி கல்லூரியில் இடைநிலை வகுப்பில் பயின்றபொழுது அனைத்துக் கல்லூரி மாணவர்களுக்கான கட்டுரைப் போட்டி ஒன்றை மதுரை தியாகராசர் கல்லூரி நடத்தியது. அப்போட்டியில் கலந்துகொள்வோர் தம்முடைய கட்டுரைகளைப் புனைப்பெயரிலேயே சமர்பிக்க வேண்டும் என்னும் விதி இருந்தது. ஆதலால், இப்போட்டியில் கலந்துகொண்ட கனகசவுந்தரி, சாலினி என்னும் சிலப்பதிகார கதைமாதின் பெயரைத் தனது புனைப்பெயராகச் சூட்டி தனது கட்டுரையைச் சமர்பித்தார். பின்னாளில் அவர் கணவர் மகாலிங்கம், தனக்கு சாலை இளந்திரையன் எனப் புனைபெயர் சூட்டிக்கொண்டபொழுது, கனகசவுந்தரி, தனக்கு சாலினி இளந்திரையன் எனப் புனைபெயர் சூட்டிக்கொண்டார். இவருடைய படைப்புகள் திருமணத்திற்கு முன்னர் கனகசவுந்தரி என்னும் பெயரிலும் திருமணத்திற்குப் பின்னர் கனகசவுந்தரி இளந்திரையன் என்னும் பெயரிலும் புனைபெயர் சூட்டிக்கொண்ட பின்னர் சாலினி இளந்திரையன் என்னும் பெயரிலும் வெளிவந்தன.
படைப்புகள்
சென்னை மாநிலக் கல்லூரியில் 1952ஆம் ஆண்டில் கலைஇளவர் பட்டப் படிப்பிற்கான முதலாண்டு மாணவராகப் பயின்றபொழுது மணிமேகலைக் காப்பியத்தை ஆய்வுசெய்து வாடாமலர் என்னும் கட்டுரையை எழுதிப் படித்தார். இதுவே இவரது முதற்கட்டுரையாகும். இக்கட்டுரை அவ்வாண்டின் சிறந்த ஆய்வுக் கட்டுரையாகத் தேர்ந்தெடுக்கப்பட்டு பரிசு பெற்றது. இதனைத் தொடர்ந்து எழுத்தாளர் நாரண துரைக்கண்ணன் ஆசிரியராக இருந்த ஆனந்த போதினி என்னும் இதழில் இலக்கியக் கட்டுரைகள் எழுதினார். பின்னர் தொடர்ந்து வேறுபல இதழ்களிலும் கட்டுரைகள் எழுதினார். அவற்றுள் சிலவற்றைத் தொகுத்தும் புதிதாக எழுதியும் பின்வரும் நூல்களை வெளியிட்டார்:
அரசியற் செயற்பாட்டுப் பணி
திராவிடத் தந்தை ஈ. வெ. இராமசாமி பெரியாரைத் தன் அரசியல் – சமூகச் சிந்தனைக்கு வழிகாட்டியாகச் சாலினி இளந்திரையன் கொண்டிருந்தார். எனவே அவரை அடியொற்றி தனது அரசியற் செயற்பாடுகளை அமைத்துக் கொள்வதற்காகத் தன் துணைவருடன் இணைந்து அறிவியக்கப் பேரவையைத் தொடங்கினார். அப்பேரவையின் வழியாகப் பல்வேறு செயற்பாடுகளை மேற்கொண்டார். 1985ஆம் ஆண்டில் பணி ஓய்வு பெற்று சென்னை திரும்பிய பின்னர் பொதுவுடைமைத் தமிழ்தேசியக் கருத்துகளை முன்வைத்துக் களப்பணி ஆற்றினார். அறிவியக்கப் பேரவையும் பிற தமிழ்தேசிய இயக்கங்களும் இணைந்து தமிழர் தன்னுரிமைப் பிரகடன மாநாடு ஒன்று சென்னையில் நடத்த உள்ளதாக அறிவித்தனர். அம்மாநாட்டிற்கு அரசால் தடைவிதிக்கப்பட்டது. தடையை மீறி மாநாட்டை நடத்தியதற்காகச் சாலினி இளந்திரையன் உள்பட பலரும் கைது செய்யப்பட்டு சிறைசென்றனர். இவ்வாறு தனது வாழ்வின் இறுதிக்காலத்தில் சாலினி இளந்திரையன் பல்வேறு ஆர்ப்பாட்டங்களில், மனிதச் சங்கிலிப் போராட்டங்களில், மாநாடுகளில் பங்கேற்று அரசியற் செயற்பாட்டாளராகத் திகழ்ந்தார்.
மறைவு
சென்னை தலைநகர் தமிழ்ச்சங்கமும் தில்லி தமிழ்ச் சங்கமும் இணைந்து தில்லியில் தமிழை செம்மொழியாகவும் இந்திய ஒன்றிய அரசின் ஆட்சிமொழியாகவும் அறிவிக்கக்கோரி 2000 ஏப்ரல் 30 ஆம் நாள் மாநாடு ஒன்றை நடத்தினர். அம்மாநாட்டின் பேராளர்களை வரவேற்பதற்காகச் சென்றபொழுது ஏற்பட்ட சாலைநேர்ச்சியில் 29 – 4 – 2000 ஆம் நாள் சாலினி இளந்திரையன் மரணம் அடைந்தார்.
புகழ்மொழிகள்
சாலினி இளந்திரையனைப் பற்றிப் பிறர் கூறிய புகழுரைகள் சில:
கவுண்டம்பாளையம் சாந்திதுர்க்கா பரமேஸ்வரி கோயில்
கவுண்டம்பாளையம் சாந்திதுர்க்கா பரமேஸ்வரி கோயில் தமிழ்நாட்டில் கோயம்புத்தூர் மாவட்டம், கவுண்டம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாந்திதுர்க்கா பரமேஸ்வரி சன்னதியும், ஐயப்பன், சிவன், விநாயகர், பைரவர், அனுமன், முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நார்ப்பொருள் (உணவு)
உணவிலுள்ள நார்ப்பொருளின் அளவு
முழுதானியங்களிலும், காய்கறிகளிலும், பழங்களிலும் நார்ப்பொருள்கள் அதிகம் காணப்படுகின்றன. அமெரிக்க உணவு நிறுவனத்தால் கண்டறியப்பட்ட நார்ப்பொருளின் அளவு, கீழே தனித்தனியே அட்டவணைப் படுத்தப் பட்டுள்ளன. அனைத்து தாவர உணவுகளிலும் நார்ப்பொருள்கள் உள்ளன. இருப்பினும், சிலவற்றில் தான் அதிகம் உள்ளன. பல்வேறு வகை நார்ப்பொருள்களை உண்ணுமாறு, உலகின் முன்னணி உணவியல் ஆய்வு அறிஞர்கள் கூறிகின்றனர்.
மேற்கோள்கள்
பகுப்பு:உணவு தொடர்பான குறுங்கட்டுரைகள் பகுப்பு:ஊட்டச்சத்து
கில்பர்ட் காக்ஸ்
கில்பர்ட் காக்ஸ் (Gilbert Cox, பிறப்பு: சூலை 5 1908, இறப்பு: மார்ச்சு 31 1974), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1935 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கில்பர்ட் காக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 22 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1908 பிறப்புகள் பகுப்பு:1974 இறப்புகள் பகுப்பு:ஆங்கிலேயக் குச்சக் காப்பாளர்கள்
கரம் சிங்
சுபேதார் கரம் சிங் (Karam Singh) பரம் வீர் சக்கரம் (15 செப்டம்பர் 1915 – 20 சனவரி 1993), இந்திய இராணுவத்தில் வழகப்படும் மிக உயர்ந்த விருதான பரம் வீர் சக்கரம் விருது பெற்றவர். இந்த விருதானது 1947-48 இந்திய பாகிஸ்தான் போரில் இவர் ஆற்றிய வீர தீர செயல்களுக்காக 1950-இல் வழங்கப்பட்டது.
மேற்கோள்கள்
பகுப்பு:பரம் வீர் சக்கர விருது பெற்றவர்கள் பகுப்பு:1915 பிறப்புகள் பகுப்பு:1993 இறப்புகள் பகுப்பு:இந்திய-பாகிஸ்தான் போர்கள் பகுப்பு:இந்தியப் படைத்துறையினர்
இயாசின் பள்ளத்தாக்கு
இயாசின் பள்ளத்தாக்கு (ஆங்கிலம்: Yasin Valley) என்பது பாக்கித்தானின் கில்கிட்-பால்டிஸ்தான் பிரதேசத்தில் வடமேற்கு கிசர் மாவட்டத்தில், இந்து குஷ் மலைகளில் உள்ள ஒரு உயரமான மலை பள்ளத்தாக்கு ஆகும். பள்ளத்தாக்கு கில்கிட் ( கில்கிட் பால்டிஸ்தானின் தலைநகரம்) நகரத்திலிருந்து சுமார் 148 km தூரம் கொண்டது. இயாசின் வட்டம் அதன் பிரதேசத்தில் அமைந்துள்ளது. thumb|300x300px| கோடையில் இயாசின் பள்ளத்தாக்கு
வரலாறு
மிகக்குறைந்த மக்கள் தொகை கொண்டதாக இருந்தாலும், இயாசின் மிகவும் முக்கியத்துவம் வாய்ந்தது. ஏனெனில் இது ஒரு உயர்ந்த மலைப்பாதைக்கு வழிவகுக்கிறது. சித்ராலில் உள்ள இயர்குன், பின்னர் சித்ராலில் உள்ள புரோகில் கணவாய், ஆப்கானிஸ்தானின் வாகன் நடைபாதை மற்றும் தஜிகிஸ்தானுக்கு செல்கிறது. இதனால், இயாசின் உருசியாவிலிருந்து பிரித்தானிய இந்தியாவுக்குள் படையெடுப்பு பாதையை உருவாக்கியிருக்கலாம்.
ஆரம்ப காலம்
கதூர் வம்சத்தைச் சேர்ந்த கோ ராஜாக்களால் இயாசின் ஆட்சி செய்யப்பட்டுள்ளது. இது சித்ரலின் மெக்தார்ஸ் என்றும் அழைக்கப்படுகிறது. இது தில்லியின் முகலாய சுல்தான்களின் இணை வம்சாவழியைச் சேர்ந்தது. இது குராசானிலிருந்து  (பெர்சியா) வந்தது. இயாசினின் ராஜாக்கள் சிறந்த போர்வீரர்கள் மற்றும் சீக்கியர்களுக்கும் காஷ்மீரின் டோக்ராக்களுக்கும் எதிராக போராடினர்.
சித்ரல் ஆட்சி
இயாசின் காஷ்மீர் மகாராஜாவின் கீழ் இருந்தது. பின்னர் மீண்டும் சித்ராலின் மெக்தார்கள் (சுதேச ஆட்சியாளர்கள்) ஆட்சி செய்தனர்.
மக்கள்
யாசின் பள்ளத்தாக்கின் முதன்மை மொழிகள் புருசாசிகி மொழி மற்றும் கோவர் மொழி ஆகும். உருது மொழியும் பரவலாக புரிந்து கொள்ளப்படுகிறது.
இயாசினில் பெரும்பான்மையான மக்கள் இஸ்மாயில்கள். இவர்கள் இஸ்லாமிய கொள்கைகளின்படி தங்கள் வாழ்க்கையை வழிநடத்துகிறார்கள். அந்தக் காலத்தின் இமாமுடன் அதிக அக்கறை கொண்டவர்கள். தற்போது நான்காம் ஆகா கான் இஸ்மாயில்களின் இமாம் மற்றும் ஆன்மீகத் தலைவராக உள்ளார். இருப்பினும், சுன்னி மற்றும் சியா இஸ்லாம் ஆகிய இரு கிளைகளும் இயாசினில் வாழ்கின்றன. இன ரீதியாக, இயாசின் மக்கள் புருசோ வம்சாவளியைச் சேர்ந்தவர்கள்; இருப்பினும், நாட்டின் பல்வேறு பகுதிகளிலிருந்து குடியேறியவர்களும் சிலர் உள்ளனர்.
இயாசின் மக்கள் நேர்மை, கடின உழைப்பு மற்றும் துணிச்சலுக்காக அறியப்படுகிறார்கள். 1999 ல் கார்கில் போரில் துணிச்சலுக்காக பாக்கித்தான் ராணுவத்தின் மிக உயர்ந்த விருது நிஷான்-இ- ஹைதருக்கு வழங்கப்பட்ட ஹவல்தார் லாலக் ஜான் ஷாஹீத் என்பவர் இயாசின் பள்ளத்தாக்கிலுள்ள ஹுண்டூரைச் சேர்ந்தவர்.
நிலவியல்
இயாசின் இசுகோமன் பள்ளத்தாக்கிலிருந்து ஒரு உயரமான மலைப்பாதையால் பிரிக்கப்படுகிறது. இயாசினை அடைய ஒருவர் இஸ்லாமாபாத்திலிருந்து வடக்கே காரகோரம் நெடுஞ்சாலையில் செல்ல வேண்டும். பின்னர் இடதுபுறம் திரும்பி கிசாரில் உள்ள குபிஸை அடைய வேண்டும். குபிஸுக்குப் பிறகு, வடமேற்கு திசையில் யாசின் பள்ளத்தாக்கை அடைகிறார். கோவர் மொழி பேசும் பள்ளத்தாக்கின் பகுதி சினா மொழியில் அரினா என்று அழைக்கப்படுகிறது.
கிராமங்கள்
நிர்வாக ரீதியாக, யாசின் கிசர் மாவட்டத்தின் ஒரு பகுதியாக இருக்கும் இயாசின் வட்டமாகும். இது மேலும் நான்கு உள்ளூராட்சி மன்றங்களாக பிரிக்கப்பட்டுள்ளது: இயாசின், சுல்தானாபாத், சில்கன் மற்றும் தோய்.
விடுதிகள் & உணவகங்கள்
ஃபோர்ட் விடுதி இயாசின், அம்பேஜ் விடுதி, தர்பார் விடுதி மற்றும் டேஸ்ட் பாயிண்ட் அண்ட் ரெஸ்டாரன்ட், சா குடோ, யாசின் வியூ'' விடுதி, மவுண்டன் பாரடைஸ் பார்க் & விடுதில் போன்ற பல்வேறு விடுதிகளும் உணவகங்களும் சமீபத்தில் இயாசின் பள்ளத்தாக்கில் நிறுவப்பட்டுள்ளன.
கணவாய்கள்
தார்குட் கணவாய் இயாசினை வாகன் மற்றும் சித்ரலுடன் இணைக்கிறது. இதன் உயரம் 4,267 மீட்டர் (13,999 அடி) ஆகும். புரோகுல் கணவாய் இயாசினை புருகோலுடன் இணைக்கிறது. இதன் உயரம் 3,798 மீட்டர் (12,461 அடி) ஆகும். தோய் கணவாய் இயாசினை இயர்கூன் சித்ரலுடன் இணைக்கிறது. இதன் உயரம் 4,690 மீட்டர் (15,390 அடி) ஆகும். அசம்பர் கணவாய் இயாசினை இசுகோமனுடன் இணைக்கிறது. டார்கோட் கணவாய் ஒரு வரலாற்று கணவாய் ஆகும். இது பாக்கித்தான் அரசாங்கத்தால் தடைசெய்யப்பட்ட மண்டலம் என்று பெயரிடப்பட்டுள்ளது. இந்த கணவாய் ஆமு தாரியாவிற்கும் சிந்துக்கும் இடையிலான குறுகிய தகவல்தொடர்பு வழிமுறையாகும். பெரும்பாலான சுற்றுலாத் தளங்கள் அசம்பூர் கணவாயிலிருந்து இசுகோமன் பள்ளத்தாக்கு வரை உள்ளது. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2019)">மேற்கோள் தேவை  ]
வெளி இணைப்புகள்
பகுப்பு:இமயமலைத் தொடர் பகுப்பு:பாக்கித்தான் பள்ளத்தாக்குகள்
திருக்கூடலையாற்றூர் வல்லபேசுவரர் கோயில்
திருக்கூடலையாற்றூர் நர்த்தனவல்லபேசுவரர் - நெறிக்காட்டுநாதர் கோயில் பாடல் பெற்ற தலங்களுள் ஒன்றாகும். தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.
அமைவிடம்
சுந்தரரால் தேவாரம் பாடப்பெற்ற இச் சிவாலயம் கடலூர் மாவட்டத்தில் காட்டுமன்னார்கோயில் வட்டத்தில் அமைந்துள்ளது. சுந்தரருக்கு இறைவன் அந்தணர் வடிவில் வழிகாட்டியதும், பிரமனுக்கு இறைவன் நர்த்தனம் செய்து காட்டியதும் இத்தலத்தில் என்பது தொன்நம்பிக்கை (ஐதிகம்).
வெளி இணைப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:நடுநாட்டு சிவன் கோயில்கள் பகுப்பு:கடலூர் மாவட்டத்திலுள்ள சிவன் கோயில்கள்
பாலைவன முயல்
பாலைவன முயல் (ஆங்கில பெயர்: Desert hare, உயிரியல் பெயர்: Lepus tibetanus) என்பது வடமேற்கு சீனா மற்றும் அதை ஒட்டியுள்ள நாடுகளில் காணப்படும் ஒரு முயல் வகை ஆகும். இம்முயல் பாலைவனம் மற்றும் பாலைவனம் சார்ந்த புல்வெளிகள் மற்றும் குறுங்காட்டுப்பகுதிகளில் காணப்படும் என்பதை தவிர இந்த உயிரினத்தைப் பற்றி சிறிதளவே அறியப்பட்டுள்ளது. இது தீவாய்ப்பு கவலை குறைந்த இனம் எனப் பட்டியலிடப்பட்டுள்ளது.
உசாத்துணை
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம் பகுப்பு:குழிமுயல்கள்
ஜார்ஜ் காக்ஸ் (மூத்தவர்)
ஜார்ஜ் காக்ஸ் (மூத்தவர்) (George Cox, Sr., பிறப்பு: நவம்பர் 29 1873, இறப்பு: மார்ச்சு 23 1949), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 634 முதல்தர துடுப்பாட்டப் போட்டிகளில் கலந்து கொண்டுள்ளார். 1895-1928 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் காக்ஸ் (மூத்தவர்) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 22 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1949 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
மாவிலிப்பட்டி ஊராட்சி
மாவிலிப்பட்டி ஊராட்சி (Mavilipatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தாத்தையங்கார்பேட்டை வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1803 ஆகும். இவர்களில் பெண்கள் 910 பேரும் ஆண்கள் 893 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வட்டரக்க விஜித்த தேரர்
வட்டரக்க விஜித்த தேரர் (Watareka Vijitha Thero) என்பவர் இலங்கையின் பௌத்த மதகுருவும், அரசியல்வாதியும் ஆவார்.
அரசியலில்
மகியங்கனையைப் பிறப்பிடமாகக் கொண்ட விஜித்த தேரர் வித்தியாலங்கார மடப்பள்ளியில் கல்வி கற்று மதகுருவானார். 1994 ஆம் ஆண்டில் மகியங்கனை பௌத்த விகாரைக்கு அதிபதியாகச் சென்றார். அங்கிருந்தபடி அவர் ஏனைய சமய, சமூகங்களுடன் நெருங்கிப் பணியாற்றினார். சிறீலங்கா முஸ்லிம் காங்கிரஸ் தலைவர் எம். எச். எம். அஷ்ரப்பின் இணைப்பாளர்களில் ஒருவராகப் பணியாற்றினார். அஷ்ரப்பினால் ஆரம்பிக்கப்பட்ட தேசிய ஐக்கிய முன்னணியின் தலைவராக இவர் தெரிவு செய்யப்பட்டார். இதனை அடுத்து விஜித்த தேரர் பௌத்த தீவிரவாதிகளின் தாக்குதல்களுக்கு இலக்கானார்.
விஜித்த தேரர் மகியங்கனை பிரதேச சபைத் தேர்தலில் சுயேட்சைக் குழுவொன்றை ஏற்படுத்தி போட்டியிட்டுத் தோல்வியடைந்தார். பின்னர் உள்ளூராட்சி சபைத் தேர்தலில் ஆளும் பொதுஜன ஐக்கிய முன்னணியின் சார்பில் போட்டியிட்டு வெற்றி பெற்றார்.
தாக்குதல்கள்
முசுலிம்களுக்கு எதிரான பௌத்த தீவிரவாத அமைப்பான பொது பல சேனாவை இவர் கடுமையாக விமரிசித்து வந்தார். இக்குழுவினரால் இவர் பலமுறை தாக்கப்பட்டுள்ளார். பொதுபல சேனாவின் தலைவர் கலகொட அத்த ஞானசார தேரர் ஊடகவியலாளர்களின் முன்னிலையில் இவரைப் பலமுறை கடுமையான வார்த்தைகளினால் தூசித்துள்ளார்.
2014 சூன் 16 ஆம் நாள் அளுத்கமை நகரில் மேற்கொள்ளப்பட்ட முஸ்லிம்களுக்கு எதிரான தாக்குதல்களை இவர் பகிரங்கமாகக் கண்டித்தார். சூன் 19 இல் இவர் கொழும்பின் புறநகரான பாணந்துறையில் வைத்துக் கடத்தப்பட்டு, கடுமையாகத் தாக்கப்பட்ட நிலையில் கண்டுபிடிக்கப்பட்டார். மருத்துவமனையில் அனுமதிக்கப்பட்ட விஜித்த தேரர், காவி உடை தரித்த சிலர் கடத்திச் சென்று தாக்கியதாக காவல்துறையினரிடம் வாக்குமூலம் கொடுத்தார். ஆனாலும், மருத்துவமனை மருத்துவ அதிகாரி, விஜித்த தேரர் "தன்னைத்தானே காயப்படுத்தி சேதம் விளைவித்துக் கொண்டதாக" தனது மருத்துவ அறிக்கையில் தெரிவித்திருந்தார். இதன் அடிப்படையில், 2014 சூன் 25 இல் மருத்துவமனையில் இருந்து விடுவிக்கப்பட்ட நிலையில் விஜித்த தேரர் உடனடியாகவே காவல்துறையினரால் கைது செய்யப்பட்டார். 2014 சூலை 7 வரை தடுப்புக் காவலில் இருந்த வட்டரக்க தேரரை பாணந்துறை நீதிமன்றம் பிணையில் விடுவித்தது. தனக்கெதிரான குற்றச்சாட்டுக்களை ஏற்றுக்கொள்ள மறுத்து விட்ட அவர் தான் நிரபராதி எனத் தெரிவித்தார்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:இலங்கைப் பௌத்த துறவிகள்
பெர்லிஸ் ராஜா
பெர்லிஸ் ராஜா (ஆங்கிலம்: Raja of Perlis (House of Jamalullail); மலாய்: Raja Perlis; ஜாவி: راج ڤرليس) என்பது மலேசியா; பெர்லிஸ் மாநிலத்தின் ஆட்சியாளரின் அரச பட்டமாகும். பெர்லிஸ் மாநிலத்தின் மன்னர்களை ராஜா (Raja) என்று அழைக்கிறார்கள்.
சுல்தான் என்ற பட்டத்துடன் பரம்பரை ஆட்சியாளர்களைக் கொண்ட பிற மலேசிய மாநிலங்களைப் போல் அல்லாமல், பெர்லிஸ் பரம்பரை ஆட்சியாளர்கள் ராஜா என்ற பட்டத்துடன் அழைக்கப் படுகிறார்கள். இந்த அரச நடைமுறை 1843-ஆம் ஆண்டில் இருந்து பின்பற்றப்படுகிறது.
1843-ஆம் ஆண்டில், கெடா மாநிலத்தில் இருந்து பெர்லிஸ் பிரிந்து செல்வதற்கு அப்போதைய கெடா அரசர், சுல்தான் அகமத் தாஜுடின் II (Sultan Ahmad Tajuddin II) என்பவர் ஒப்புதலை வழங்கினார். அந்த ஒப்புதலுக்குப் பின்னர் பெர்லிஸ் ராஜா எனும் பட்டப் பெயருடன் ஜமாலுலாயில் அரச வம்சாவளி (House of Jamalullail) தோற்றுவிக்கப்பட்டது.
பெர்லிஸ் ராஜா வரலாறு
பெர்லிஸ் ராஜா, மலேசியாவின் மாமன்னர் யாங் டி பெர்துவான் அகோங் பதவிக்கு தகுதி பெறும் ஒன்பது மலாய் ஆட்சியாளர்களில் ஒருவர் ஆவார்.
அத்துடன் அந்த ஒன்பது மலாய் ஆட்சியாளர்களில் ஒருவர்தான் யாங் டி பெர்துவான் அகோங் (Yang di-Pertuan Agong) பதவிக்கு தேர்வும் செய்யப் படுகிறார்.
சயாமியர்களின் ஆளுமை
பல்வேறு காலக் கட்டங்களில் சயாமியர்களின் ஆளுமையின் கீழ் பெர்லிஸ் மாநிலம் இயங்கி வந்துள்ளது. ஆனால், வரலாற்றின்படி பெர்லிஸ் மாநிலம் கெடா மாநிலத்திற்குச் சொந்தமான ஒரு நிலப்பகுதி ஆகும்.
கெடா சுல்தான்கள் பெர்லிஸ் மாநிலத்தைத் தங்களின் ஒரு பகுதியாகவே ஆட்சி செய்து வந்துள்ளனர். இருப்பினும் 1821-ஆம் ஆண்டு, கெடா மாநிலத்தை சயாமியர்கள் கைப்பற்றினர்.
கெடா, பெர்லிஸ் மாநிலங்கள், சில ஆண்டுகள் சயாமியர்களின் ஆட்சியின் கீழ், தனித்தனி மாநிலங்களாக இயங்கி வந்தன. 1842-ஆம் ஆண்டு, கெடா மாநிலம் மீண்டும் கெடா மாநில சுல்தானிடமே கொடுக்கப் பட்டது.
ஆங்கிலோ-சயாமிய உடன்படிக்கை
1842-ஆம் ஆண்டுக்குப் பின்னர், பெர்லிஸ் மாநிலம் கெடா மாநிலத்தின் ஒரு நிர்வாக மாநிலமாக மாறியது. 1909-ஆம் ஆண்டு ஆங்கிலோ-சயாமிய உடன்படிக்கை கையெழுத்தானது. அதன்படி பெர்லிஸ் பிரித்தானியர்களிடம் ஒப்படைக்கப் பட்டது.
பிரித்தானியர்கள் கலக்கம்
பெர்லிஸ் மாநிலத்தை சுமத்திராவின் ஆச்சே அரசு சில காலம் ஆண்டு வந்துள்ளது. 1821-இல் சயாமியர்கள் கெடாவைத் தாக்கிக் கைப்பற்றியதும், மலாயாவில் இருந்த பிரித்தானியர்கள் கலக்கம் அடைந்தனர். அந்தச் சமயத்தில் பேராக், பிரித்தானியர்களின் ஆளுமையின் கீழ் இருந்தது.
சயாமியர்கள் எந்தக் கட்டத்திலும் பேராக் மாநிலத்தைக் கைப்பற்றலாம் என்று பிரித்தானியர்கள் அஞ்சினர். அதன் விளைவாக பர்னி அண்ட் லோ உடன்படிக்கை (Burney and Low Treaty) கையெழுத்தானது. அந்த உடன்படிக்கையில் கெடா, பெர்லிஸ், சயாம், பிரிட்டன் கையெழுத்திட்டன.
பர்னி அண்ட் லோ உடன்படிக்கை
பர்னி அண்ட் லோ உடன்படிக்கையின்படி நாடு கடத்தப்பட்ட கெடா சுல்தான் அகமட் தாஜுடின் அரியணையில் அமர்த்தப்படவில்லை. அதனால், சுல்தான் அகமட் தாஜுடினும் அவருடைய ஆதரவாளர்களும் ஆயுதம் ஏந்தி போராட்டம் செய்தனர். 1830லிருந்து 1842 வரை நடந்த அந்தப் போராட்டம் நீடித்தது. இறுதி வரையில் அவர்களால் வெற்றி பெற இயலவில்லை.
ஆனால், 1842-இல் சயாமியர்கள் விதித்த சில நிபந்தனைகலுடன் கூடிய கோரிக்கைகளைச் சுல்தான் அகமட் தாஜுடின் ஏற்றுக் கொண்டார். அதன் பின்னர் அவர் கெடா சுல்தானாக அரியணையில் அமர்த்தப் பட்டார். இந்தக் கட்டத்தில் பெர்லிஸ் மாநிலம், கெடா சுல்தானகத்தில் இருந்து தனியாகப் பிரிக்கப்பட்டது. பெர்லிஸ் நேரடியாக பாங்காக் நிர்வாகத்தின் கீழ் வந்தது.